Afrikaans: Borskanker – kan jy jouself beskerm met kos? | BetterEat
You are here:Home Afrikaans Afrikaans: Borskanker – kan jy jouself beskerm met kos?
Afrikaans: Borskanker – kan jy jouself beskerm met kos?
Soos bespreek op RSG in Amore Bekker se Tjailatyd insetsel 3 Dinge…
Drie dinge van borskanker
Die eerste ding is iets wat jy nie hoef te doen nie
‘n Dieet wat laag is in vet en hoog is in vesel – soos wat so dikwels voorgestel word, blyk nie eintlik ‘n rol te speel om vroue te beskerm teen borskanker nie. Dit blyk ook dat enkel vitamiene en vitamienepille ook nie eintlik van hulp is nie. Dus, dit gaan jou nie regtig help om te kyk na “hoë vesel” wanneer die vesel toegevoeg is nie. Hoë vesel ontbytgraan bevat dikwels steeds nie die onverfynde graan nie maar net baie toegevoegde ru-vesel. Lae vet gaan jou ook nie regtig help nie – dit is meer belangrik om te kyk na soort vet en gekontroleerde vet.
Die tweede ding oor kos en borskanker is kosse wat kan help om ons te beskerm.
Die navorsing wys dat mense wie se dieet baie groente, vars vrugte asook voedsel wat kalsium en magnesium bevat (soos melk en neute) tog minder borskanker ontwikkel. Dis goeie raad – want al is jou gene teen jou t.o.v. die borskanker – gaan jy nog steeds jouself ‘n groot guns doen as jy baie groente en vrugte eet. Dit is so dat dit soms vir mense moeilik is om te weet hoe om genoeg te eet – en ‘n goeie beginpunt is om sommer jou dag te begin met ‘n vrugte skommel met vrugte, yogurt en neute – dan is jy sommer al klaar halfpad daar.
Die derde ding is deel van die groot probleem waarmee ons moderne mense sit – amper als wat ons eet is verwerk.
Ja – dit blyk dat een van die belangrikste aspekte wat ‘n invloed kan hê op borskanker, klaarblykblik verhoogde bloedsuikervlakke is. Bloedsuikerfluktuasie en ‘n dieet wat baie verfynde kosse en suiker bevat is pasmaats. Dit is skrikwekkend! want in die wêreld waarin ons leef verg dit regtig moeite om onverfynde kosse te koop, te kook en te eet. Dit is net soveel makliker en daar is soveel vinnige opsies beskikbaar – waarvan meeste ongelukkig verfynd is. Witbrood, beskuitjies, witmeel pasta en die vinnige boks kitspap waarmee jy jou dag afskop – dit is alles verfynde kosse.
Stop die lorrie susters – dink bruinrys, dink neute, dink hawermout wat 10 minute vat om te kook en eksperimenteer met kos soos kekerertjies en bone patee en selfs gewone ou stronkmielies. Op hierdie maniere kry jy alreeds bietjie van die belangrike nutriënte wat uitgewas word wanneer voedsel verfyn word, terug. Dit sal help om bloedsuikervlakke te stabiliseer. Dit sal weer help om jou gewig te help beheer en ook help om jou te beskerm teen borskanker.
Wanneer jy inteken op ons webblad is toegang tot ons unieke voedsel riglyne gratis. Kyk gerus in die “HEALTH TOOLS” afdeling na wat tans beskikbaar is. Wanneer jy registreer vir ons nuusbrief, sal ons jou op datum hou van belangrike kosnuus sodat jy beter kan eet!